stanford-oval/wikipedia huggingface dataset:
Maailmanhallitus (One Piece)
Menneisyyden tapahtumat > Oharan tapahtumat

22 vuotta sitten Oharan opiskelijat salaa etsivät tietoa todellisesta historiasta. Monet arkeologit, kuten Nico Olvia olivat lähteneet neljä vuotta aiemmin etsimään ympäri maailmaa poneglyfejä. Lopulta Merivoimat nappasivat Nico Olvian ja tappoivat muut kollegat. Heidän suunnitelmanaan oli lähettää Oharaan Buster Call niminen hyökkäys jonka johtaja olisi vara-amiraali Saulo. Saulo kuitenkin järkyttyi kuullessaan hallituksen tavasta pyyhkiä historiaa ja päätti vapauttaa Nico Olvian.
Olvia suuntasi Oharaan ja varoitti kaikkia tulevasta hyökkäyksestä. Yrittäessään itsekin paeta hän joutui uudelleen vangiksi Spandinen ja muiden sen aikaisten CP9n agenttien saavuttua. Cipher Pol ryntäsi Tiedon puuhun ja löysi kellarikerroksesta poneglyfin. Professori Cloverille annettiin puhelu Viideltä johtotähdeltä, jonka aikana paljastui paljon tietoa todellisesta historiasta.
Kun Clover aikoi paljastaa entisen maailmaa johtaneen kuningaskunnan nimen, yksi johtotähdistä käski ampua hänet ja aloittaa Buster Call hyökkäys, sillä Oharan opiskelijat tiesivät liikaa. Laivastoa johtava vara-amiraali Kuzan käski aloittaa saaren tulituksen kun siviilit saatiin evakuoitua ja sotilaat saivat Tiedon puun tuleen. Spandine jätti Olvian muiden opiskelijoiden kanssa pommituksen alle, ja samalla sai tietoonsa jo paenneen Nico Robinin olevan yksi arkeologeista myös. Robinia ei päästetty evakuointialukseen, jonka myöhemmin upotti vara-amiraali Sakazuki. Saulo oli aikaisemmin myös päätynyt saarelle ja päätti nyt puolustaa Robinia tuhoten kuusi sotalaivaa kunnes Kuzan jäädytti hänet hengiltä. Saulonin ystävänä hän päästi Nico Robinin pakoon.
Kuukauden kuluttua Merivoimien kanssa työskentelevä Maailmanhallitus päätti salata Oharan tapahtumat. He antoivat Nico Robinille 79 miljoonan berryn kiinniottopalkkion siitä, että hän pakeni Buster Call hyökkäykseltä ja osasi tulkita poneglyfejä. Maailmalle he kertoivat muunnellun version, jossa Nico Robin oli itse tuhonnut kuusi sota-alusta vasta kahdeksan vuoden iässä.
Menneisyyden tapahtumat > Panttivankitapaus

Viisitoista vuotta sitten nimeämätön (ja mangassa ei esiintynyt) merirosvokapteeni vangitsi viisisataa valtakunnan sotilasta ja aikoi sen ajan kuninkaan paikalle. Juuri ennen kuin kuningas aikoi antautua, Maailman hallitus lähetti nuoren 13-vuotiaan Rob Luccin, joka tappoi kaikki 500 sotilasta ennen merirosvokapteenin surmaamista. Sotilaat olivat Luccin mielestä niin heikkoja, että oli rikos pitää heitä valtakunnan sotilaina siitä hetkestä eteenpäin.
Menneisyyden tapahtumat > Pohjapiirrokset Water 7:ssä

Maailmanhallitus teki siirtonsa jälleen 8 vuotta sitten Water 7 saarella. He saivat tietää, että muinaisen aseen, Plutonin pohjapiirrokset ovat olemassa ja laivapuuseppä Tom pitää niitä itsellään. Siihen aikaan Tomilla oli kaksi apulaista, Cutty Flam ja Iceburg. Tom oli heidän kanssaan viimeiset kymmenen vuotta rakentanut höyryvoimaisen laivan (merijuna), joka olisi suuri apu Water 7:lle. Samalla hän sai anteeksi sen, että rakensi Merirosvokuningas Gold Rogerin laivan. Maailmanhallitus lähetti CP5:n hakemaan Tomilta pohjapiirroksia, mutta Tom kielsi niiden olemassaolon kokonaan.
Suutuksissaan kun Tom valehteli heille, CP5:n johtaja Spandam päätti lavastaa Tomin syylliseksi rikokseen. Samana päivänä kun Tom olisi saanut rikoksensa anteeksi, CP5 varasti hänen alaisensa Cutty Flamin tekemät sotalaivat ja pommitti Water 7:ää. Jokainen tiesi kelle sotalaivat kuuluivat ja Tom apureineen otettiin kiinni. Toivoessaan yhä saavansa Plutonin pohjapiirrokset, Spandam toimitti Tomin ja hänen apurinsa kaupungille ja pyysi saada heidät huostaansa. Koska Tomilla oli oikeus saada yksi rikoksistaan puhtaaksi, Tom päättikin pelastaa sillä Cutty Flamin ja Iceburgin.
Kun Tomia oltiin viemässä Enies Lobbyyn, Cutty Flam meni junaraiteille estääkseen Tomin poisviemisen. Huomatessaan singon olevan hyödytön junan pysäytyksessä, hän yritti paljain käsin pysäyttää junan, joutuen vain junan jyräämäksi. Hän ei kuitenkaan kuollut päätyi laivahylylle, jonka osien avulla hän rakensi itsestään kyborgin ja vaihtoi nimensä Frankyksi. Spandam ei saanut haluamiaan pohjapiirroksia, sillä Tom oli jo ehtinyt luovuttaa ne Iceburgille. Water 7:n tapahtumat tappoivat noin sata ihmistä.
Menneisyyden tapahtumat > Sota Alabastassa

Yksi suurimmista nykyisistä Maailmanhallituksen tapahtumista on, kun Maailmanhallitus päätti salata Sir Crocodilen osallisuuden Alabastan tapahtumiin. Kun Monkey D. Luffy ja muut Olkihattupiraatit voittivat Crocodilen ja Baroque Worksin, Maailmanhallitus ei halunnut julkisuuteen tulevan tietoa, että merirosvot pelastivat Alabastan. Niinpä Smokerille ja Tashigille annettiin kaikki kunnia Crocodilen ja Baroque Worksin pidättämisestä.
Kun Smokerille ja Tashigille luvattiin mitalit ja ylennys, Smoker kieltäytyi itsensä ja Tashigin puolesta ottamasta niitä vastaan, sillä he eivät olleet tehneet mitään Alabastan pelastamiseksi. Roronoa Zorolle annettiin 60 miljoonan berryn kiinniottopalkkio siitä hyvästä, kun hän voitti sata Baroque Worksin työntekijää Whiskey Peakilla ja Mr. 1n Alubarnassa. Luffyn kiinniottopalkkio nousi 30 miljoonasta 100 miljoonaan voitettuaan Sir Crocodilen, yhden kaapparilordeista.
Menneisyyden tapahtumat > Toinen juoni Water 7:ssä

Myöhemmin, Spandam sai tietää Aokijiltä, että Olkihattupiraatit ja Nico Robin olivat saapumassa Water 7:ään. Pelotellen Nico Robinia Buster Call -hyökkäyksellä, Nico Robin suostui yhteistyöhön heidän kanssaan. Hän ja Blueno murtautuivat Iceburgin luokse ja ampuivat häntä jättäen henkiin, jotta Iceburg voisi kertoa Olkihattujen olevan hyökkäykseen syyllisiä.
Seuraavana yönä, CP9 hyökkäsi kartanoon naamioituneina ja voittivat Galley-La kompanjan jäsenet, jotka suojelivat Iceburgia. Etsiessään Plutonin pohjapiirroksia, yksi rakennusmiehistä, Paulie hyökkäsi Rob Luccin ja Kakun kimppuun. Heidän voitettua Paulien, hän kertoi heille Plutonin pohjapiirroksen olevan väärennös. Samalla kun Robin piti Iceburgin aloillaan, CP9 paljasti hänelle kasvonsa. Lucci tajusi, että Iceburg oli antanut oikeat pohjapiirrokset Cutty Flamille, nykyisin Franky nimellä tunnetulle Tomin entiselle työntekijälle. Lopulta Olkihatut murtautuivat huoneeseen ja vaativat Robinilta selitystä tapahtumille. Robin sanoi sisällään olevan pimeyden, josta he eivät tietäisi mitään, jonka jälkeen hän meni rautatieasemalle CP9:n voittaessa Olkihatut helposti.
Sytytettyään kartanon tuleen (Iceburgin ja Paulien ollessa vielä sisällä), CP9 lähti etsimään Frankyä ennen Aqua Laguna myrskyn saapumista. Hyökättyään brutaalisti Frankyn joukon kimppuun, heille selvisi Frankyn majailevan Tomin entisessä työpajassa Usoppin ja Going Merryn kanssa syöttinä Luffylle. Koska Franky ei antanut Plutonin pohjapiirroksia suosiolla, väkivalloin CP9 otti hänet kiinni. Ennen lähtöä he antoivat Frankylle puhelun Spandamin kanssa, joka nykyisin on CP9:n johtaja. Usopp pidätettiin myös, ja Going Merry päästettiin hyökyaaltojen sekaan. Kun Chopper pelasti Iceburgin ja Paulien, Olkihatuille selvisi Robinin motiivit. Samaan aikaan CP9 lähti Franky ja Usopp mukanaan kohti Enies Lobbyä.
Menneisyyden tapahtumat > Olkihattupiraatit vs. CP9

Olkihattujen saavuttua Franky Familyn ja Galley-La -yhtiön kanssa Enies Lobbyyn, he taistelivat tiensä Oikeuden torniin jossa majaili CP9 Nico Robin ja Franky vankinaan. Luffyn voitettua Bluenon ja kaikkien Olkihattujen saavuttua Oikeuden tornin eteen, Luffy käski Nico Robinin sanoa haluavansa elää heidän kanssaan. Tämän jälkeen Olkihatut ja CP9:n jäsenet ottivat yhteen. Kesken taistelujen Spandam vahingossa painoi kultaista etanafoonia. Buster Call -hyökkäys oli saapumassa saarelle. Kun kaikki muut CP9:n jäsenet Luccia lukuun ottamatta oli voitettu, Buster Call saapui saarelle. Lopulta Luffy voitti Luccin ja Olkihatut yhdessä pakenivat Enies Lobbystä, paeten samalla Buster Call -hyökkäykseltä.
Enies Lobbyn tapahtumat olivat niin suuri isku Maailmanhallitukselle, että jokainen Olkihatuista sai oman kiinniottopalkkionsa ja Olkihatuista tuli yli 600 miljoonan berryn merirosvoja. Olkihatut olivat julistaneet sodan Maailmanhallitusta vastaan. Maailmanhallituksella oli muutenkin tarpeeksi tekemistä, sillä Shanks ja Valkoparta olivat vaarassa aloittaa taistelun keskenään.
Menneisyyden tapahtumat > Thriller Bark

Nykyisin käynnissä olevassa tarinassa, Thriller Barkissa on paljastunut uusia Maailmanhallituksen siirtoja. Mustaparran ja Portgas D. Acen otettua yhteen Maailmanhallitus valitsi vihdoinkin Sir Crocodilelle jatkajaksi Mustaparran. Näin ollen kaapparilordeja oli jälleen seitsemän. Olkihattujen mennessä Thriller Barkia kohti, Maailmanhallitus huolestui siellä hallitsevan kaapparilordi Gekko Morian tilasta, ja lähettivät avuksi toisen kaapparilordin, Bartholomew Kuman. Tällä hetkellä Gekko Moria taistelee Olkihattuja vastaan, kun taas Bartholomew Kuma ei ole vielä nostanut sormeaankaan auttaakseen Moriaa tämän pyynnöstä. Kuman lähettäminen todisti, että Maailmanhallitus on huolissaan Olkihattujen tekemistä hyökkäyksistä Maailmanhallitusta vastaan.
Maailmanhallituksen työntekijät > Viisi johtotähteä

Seiyu: Masato Hiruno, Yasunori Masutani, Keiichi Noda, Kenichi Ogata, ja Keiichi Sonobe
Hallituksen johtajia ovat Viisi johtotähteä ( jap. 五老星, Gorōsei). He ovat miehiä, jotka hallitsevat Merivoimia, Cipher Polia ja Kaapparilordeja. Toinen oikealta puhui professori Cloverin kanssa Oharan tapauksen aikana käskien ampua Cloverin ja aloittaa Buster Call -hyökkäyksen.
Heillä tuntuu olevan paljon tietoa Todellisesta historiasta, päätellen järkyttyneestä reaktiosta Cloverin tietämykseen.
Maailmanhallituksen työntekijät > Merivoimat

Pääartikkeli: Merivoimat
Maailmanhallituksen työntekijät > Kaapparilordit

Pääartikkeli: Kaapparilordit
Maailmanhallituksen työntekijät > Cipher Pol

Pääartikkeli: Cipher Pol
Maailmanhallituksen työntekijät > Vegapunk

Professori Vegapunk on tiedemies, joka työskentelee Merivoimissa. Hänen tutkimuksiensa avulla saatiin selville, että merikivenä tunnettu aine käy pirunmarjavoimaisten heikentämisen lisäksi myös laivojen pohjarunkona, jolloin Merihirviöt eivät erota laivoja pinnan alta. Hän on keksinyt myös "pasifistat", robotit joista ei vielä tiedetä paljoa. Kaapparilordi Bartholomew Kumaa on vahvistettu pasifistalla. Lisäksi Vegapunk on tehnyt hänestä robotti kopioita, joilla on käytössään kontra-amiraali Kuzanin laser. Lisäksi hän on keksinyt tavan "syöttää" elottomille esineille pirunmarjoja, jolloin mm. aseet voivat saada pirunmarjavoimat. Oletetaan että tohtori Vegapunkin tiede on 500 vuotta muun maailman tiedettä edellä. Tähän asti Vegapunkia ei olla vielä nähty vaan mainittu Cobbyn ja Spandamin puheissa.
Maailmanhallituksen työntekijät > Maailmanhallituksen sotilaat

He ovat tasavertaisia Merivoimien sotilaisiin verrattuna. Toisin kuin Merivoimien sotilaiden arvoasteikot, Maailmanhallituksen arvoasteikoista ei ole tietoa. He kuitenkin taistelevat usein Merivoimien sotilaiden kanssa.
Maailmanhallituksen sotilaiden univormut ovat mustat, ja heidän rinnassaan on valkoisella Maailmanhallituksen tunnus.
Maailmanhallituksen työntekijät > Corgi

Seiyu: Hisao Egawa
Ääninäyttelijä (FUNimation):
Corgi ( jap. コーギ, Kōgi) on ammattisotilas, ollen samalla jonkinlainen Maailmanhallituksen sotilaiden johtaja, päätellen CP9 agenttejen kanssa junassa olemisesta. Usein hän yritti saada käsiinsä Iceburgilta Plutonin pohjapiirrokset. Joka kerta hänet kuitenkin käskettiin häipymään. Myöhemmin Corgi tavattiin vahtimasta Nico Robinia junassa matkalla Enies Lobbyyn. Sogeking (Usopp) ampui hänet voittaen yhdellä osumalla. Corgilla on taito haistaa merirosvot.
-maailma
| --- | --- |
Olkihattupiraatit:   Monkey D. Luffy  Roronoa Zoro  Nami  Usopp  Sanji  Tony Tony Chopper  Nico Robin  Franky  Going Merry  Thousand Sunny 
Ystävät:   Nefertari Vivi  Portgas D. Ace 
Pääviholliset:   Buggy-klovni  Kuro  Don Krieg  Arlong  Baroque Works  Wapol  Bellamy  Ener  Foxy  CP9  Thriller Bark 
Maailmanhallitus:   Smoker  Aokiji 
Merirosvot:   Shanks Punatukka  Valkoparta  Mustaparta  Gold Roger 
One Piece -merirosvoryhmät:   Arlong-merirosvot  Bellamy-piraatit  Buggyn merirosvojoukko  Foxy-piraatit  Krieg-merirosvot  Merirosvoliittouma Apinatarha  Mustan kissan merirosvot  Mustaparta-merirosvot  Olkihattupiraatit  Peltikunkku-merirosvot  Punapää-merirosvot  Thriller Bark  Valkoparta-merirosvot 
Muita organisaatioita:   Maailmanhallitus  Merivoimat Merivoimien jäsenet  Kaapparilordi  Cipher Pol  Baroque Works  Skypiean papisto  Shandiat  Galley-La Company  Frankyn perhe  Yonkou 
Muuta:   One Piecen paikat  Grand Line
Länsi-Turunmaan ruotsalainen seurakunta

| Länsi-Turunmaan ruotsalainen seurakunta Väståbolands svenska församling |
| --- | --- |

 tunnus :  sijainti 
 Paraisten kirkko.
Tunnustuskunta:  evankelis-luterilainen
Hiippakunta:  Porvoon hiippakunta
Rovastikunta:  Turunmaan rovastikunta
Pääkirkko:  Paraisten kirkko
Perustettu:   
– Perustettu:  2009
Jäsenmäärä:  11 261 (2022)
– Osuus asukkaista:  75,1 %
Kirkollisvero:  1,50 %
Kirkkoherra:  Sara Grönqvist
Verkkosivusto
Infobox OKNimi-testi OK: 
Länsi-Turunmaan ruotsalainen seurakunta (ruots. Väståbolands svenska församling) on Paraisilla Varsinais-Suomessa toimiva Suomen evankelis-luterilaisen kirkon seurakunta. Seurakunta kuuluu Porvoon hiippakuntaan ja Turunmaan rovastikuntaan. Seurakunnan kirkkoherra on Sara Grönqvist.
Ennen kuntaliitosta saaristossa toimi kaksikielisiä seurakuntia Nauvossa, Korppoossa, Houtskarissa ja Iniössä. Nämä seurakunnat liittyivät uuteen Väståbolands svenska församlingiin ja toimivat nykyään kappeliseurakuntina Paraisilla toimivan ruotsalaisen emäseurakunnan alla.
LaDainian Tomlinson

| LaDainian Tomlinson |
| --- | --- |

Henkilötiedot
Syntynyt: 23. kesäkuuta 1979 Rosebud, Texas
Kansalaisuus:   Yhdysvallat
Amerikkalaisen jalkapallon pelaaja
Pituus:  178 cm
Paino:  98 kg
Pelipaikka:  Keskushyökkääjä
Seura
Pelinumero:  21
Seura:  New York Jets
Sarja:  NFL
Pelaajaura
Aik. seurat:  San Diego Chargers
NFL-varaus:  5. varaus, 2001 San Diego Chargers
Pääsarjaura:  2001–2011
LaDainian Tramayne Tomlinson (s. 23. kesäkuuta 1979 Rosebud, Texas) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. Hän pelasi suurimman osan urastaan NFL-liigan San Diego Chargersissa, jonka lisäksi hän edusti kahden kauden ajan myös New York Jetsiä. Tomlinsonia kutsutaan usein hänen nimikirjaimiensa mukaan lempinimellä "L.T". Tomlinson valittiin amerikkalaisen jalkapallon Hall of Fameen vuonna 2017.
Ura ennen NFL:ää

Tomlinson aloitti jalkapallon yhdeksänvuotiaana kotikaupungissaan, pelipaikkana puolustuksen tukimies. Lukioiässä hän siirtyi Wacon kaupungissa sijaitsevaan University High Schooliin, jossa jalkapallon lisäksi hän pelasi jalkapallon lisäksi myös koripalloa sekä baseballia. Tomlinsonin pelipaikka vaihtui viimeisena vuotena puolustuksesta keskushyökkääjäksi, ja lopulta hänet valittiin alueen vuoden tärkeimmäksi pelaajaksi.
Vaikka useat yliopistot yrittivät saada Tomlinsonin joukkueeseen, hän ei kuitenkaan ollut valtakunnan tavoitelluimpia keskushyökkääjiä. Tämän uskottiin johtuvan siitä, ettei Tomlinson pelannut keskushyökkääjänä ennen seniorivuottaan, ja monet yliopistot olivat tehneet valintansa jo ennen sitä. Lopulta Tomlinson siirtyi Teksasin kristilliseen yliopistoon (Texas Christian University, TCU).
Kahtena ensimmäisenä opiskeluvuotenaan Tomlinson jakoi vastuun Basil Mitchellin kanssa. Vuonna 1999 ottelussa El Pason yliopistoa (UTEP) vastaan Tomlinson teki uuden NCAA:n yliopistoennätyksen juostuaan yhteensä 406 jaardia. Kyseisen vuoden lopussa hänellä myös oli eniten juostuja jaardeja (1 850 jaardia). Seuraavana ja viimeisenä vuotenaan Tomlinson voitti jälleen kyseisen tilaston juostuaan 2 158 jaardia. Hän voitti parhaalle keskushyökkääjälle annettavan Doak Walker Awardin, sekä oli ehdolla parhaalle yliopistopelaajalle annettavan Heisman Trophyn saajaksi. Voiton vei kuitenkin Florida Staten yliopiston 28-vuotias pelinrakentaja Chris Weinke, Tomlinsonin jäädessä äänestyksen neljänneksi. TCU on "jäädyttänyt" Tomlinsonin yliopistoaikojen pelinumeron.
NFL-ura

Tomlinsonin ammattilaisuran alun määräsi monen sattuman summa. San Diego Chargers varasi hänet vuoden 2001 NFL:n varaustilaisuuden viidentenä pelaajana. Ennen varaustilaisuutta Chargers piti hallussaan ykkösvarausta, mutta joukkue vaihtoi varausvuoroja Atlanta Falconsin kanssa. Atlanta otti ensimmäisenä pelinrakentaja Michael Vickin ja Chargers viidentenä Tomlinsonin.
Tomlinson otti heti ensimmäisellä kaudella paikkansa Chargersin aloituskokoonpanossa, ja on sen jälkeen ollut pois vain yhdestä ottelusta. Tomlinson pitää hallussaan kahdeksaatoista erilaista NFL:n ennätystä, muun muassa eniten maaleja (juoksut ja vastaanotetut heitot) yhdellä kaudella (31) ja eniten pelikausia (8), joiden aikana hän on edennyt juoksemalla vähintään 1 000 jaardia. Hän on myös heittänyt erittäin tehokkaasti, saldona kahdeksan syöttöä joista maaliin on johtanut seitsemän.
Tomlinson valittiin vuonna 2006 NFL:n arvokkaimmaksi pelaajaksi. Samana vuonna hänet palkittiin myös koko Yhdysvaltojen parhaana urheilijana ESPN-kanavan vuotuisessa urheilugaalassa.
Chargers ilmoitti 22. helmikuuta 2010 vapauttavansa Tomlinsonin tämän pelattua seurassa yhdeksän kautta. Useiden joukkueiden kanssa käytyjen neuvotteluiden jälkeen hän allekirjoitti 14. maaliskuuta sopimuksen New York Jetsin kanssa. Jetsissä Tomlinson pelasi kahden kauden ajan, kunnes solmi kesäkuussa 2012 yhden päivän sopimuksen San Diego Chargersin kanssa, saadakseen lopettaa Chargersin pelaajana.
Tomlinson valittiin amerikkalaisen jalkapallon Hall of Fameen vuonna 2017.
Aiheesta muualla

LaDainian Tomlinson Chargers.com -sivustolla (Arkistoitu – Internet Archive)
Tomlinsonin omat nettisivut
Lauttalammit (Jämijärvi)

| Lauttalammit |
| --- | --- |
Valtiot:  Suomi
Maakunnat:  Satakunta, Pirkanmaa
Kunnat:  Jämijärvi, Ikaalinen
Koordinaatit:  61°52′15″N, 22°47′13″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  Lauttaoja Hangasjärveen 
Järvinumero:  35.522.1.008
Mittaustietoja
Pinnankorkeus:  132,2 m 
Rantaviiva:  0,73 km 
Pinta-ala:  0,027 km² 
 fiLauttalammit 
Lauttalammit  on Pirkanmaalla Ikaalisten ja Satakunnassa Jämijärven väisellä rajalla sijaitsevat suolammet, jotka kuuluvat Kokemäenjoen vesistössä Ikaalisten reitin valuma-alueen Kyrösjärven alueeseen. Lauttalammit ovat osa Mylly-Kartun joen valuma-aluetta.
Maantietoa

Lammet sijaitsevat Unnannevan ja Lauttakankaan välisellä Lauttalamminnevalla Ikaalisten ja Jämijärven rajalla. Lampia on neljä ja suurimman lammen pinta-ala on 2,7 hehtaaria. Suurin lampi on 230 metriä pitkä ja 200 metriä leveä. Kuntaraja ylittää lammen kahdesti itärannalla olevan rajapyykin kautta niin, että suurin osa lammesta jää Jämijärven puolelle. Jämijärvellä sijaitsevat kaksi pientä lampea, joiden halkaisijat ovat 30 metriä ja 15 metriä. Neljäs ja eteläisin lampi sijaitsee Ikaalisissa ja sen pituus on 200 metriä ja leveys 80 metriä. Kaksi suurinta lampea on yhdistetty toisiinsa ojalla. Ympäröivä suo on osittain ojitettu ja lampien vesi päätyy suo-ojiin eteläisen lammen laskuojan kautta, josta ne jatkavat Lauttaojaa myöten Hangasjärveen. Lammille ei johda tietä.
Kyyrölä (Viipurin piiri)

| Kyyrölä Красносельское, Krasnoselskoje |
| --- | --- |
 lippu:  vaakuna
 Kyyrölän kunnan sijainti Viipurin piirissä
Valtio:  Venäjän federaatio
Alue (oblasti):  Leningradin alue
Piiri:  Viipurin piiri
Perustettu:  1. tammikuuta 2006 
Hallinto:  
 – Asutustyyppi:  maalaiskunta
 – Hallinnon tyyppi:  maalaiskunta
 – kunnan päämies:  Galina Babitš 
 – hallinnon päämies:  Mihail Toropov 
Pinta-ala  ():  
 – Kokonaispinta-ala:  416,42 km²
Väkiluku (2010)  ():  5 706
Aikavyöhyke:  UTC+3 (MSK)
Infobox OKVirheellinen NIMI-arvo: 
Kyyrölä eli Krasnoselskoje (ven. Красносельское) on maalaiskunta  ja sen samanniminen keskustaajama Viipurin piirin itäosassa Leningradin alueella Venäjällä. Sen naapurikuntia ovat pohjoisessa Kähäri (Gontšarovo), lännessä Uusikirkko ja etelässä Raivola. Idässä kunta rajoittuu Käkisalmen piiriin.
Väkiluvun kehitys

4 973 (2006)
5 706 (2010)
Historia

Nykyinen Kyyrölän maalaiskunta sijaitsee Suomen Neuvostoliitolle luovuttamalla alueella ja se käsittää pääosan Suomen luovuttamasta Muolaan kunnasta ja kokonaan Muolaaseen vuonna 1934 liitetyn Kyyrölän kunnan sekä pieniä osia Äyräpään, Valkjärven ja Kanneljärven kunnista.
Kyyrölässä oli perinteinen vahva venäläisasutus jo sen kuuluessa Suomen alueeseen, ja se tunnettiin epävirallisella nimellä Krasnoje Selo. Nämä asukkaat evakuoituivat Suomeen.
Nykyinen Kyyrölän maalaiskunta muodostettiin 1. tammikuuta 2006 yhdistämällä Kyyrölän ja Perkjärven volostit.
Taajamat

Kyyrölän kuntaan kuuluu 21 taajamaa.
| --- | --- |
 Ala-Kuusaa - Klimovo  Hotokka - Streltsovo  Keskikylä - Staroselje  Kirkkoranta - Pravdino  Koirala - Borki  Kuupola - Lebedevka  Kyyrölä  - Krasnoselskoje  Lavola - Nagornoje  Leipäsuo  Lounatjoki - Zahodskoje  Meronmäki - Paporotnikovo :  Muolaankylä - Gribnoje  Perkjärven asemakylä - Kirillovskoje  Perkjärvi - Kirpitšnoje  Päivilä - Korobitsyno  Pällilä - Višnjovka  Rovnoje (Karjalan lastenkylä)  Savikko - Zavodskoje  Sormula - Sinitšyno  Taaperniemi - Glubokoje  Väärämäki - Podgorje  Ylä-Kuusaa - Ptšolino
Aiheesta muualla

Kunnan viralliset sivut (venäjäksi)
Hallinnollinen keskus: Viipuri

Kunnat:
Antrea (Kamennogorsk) |
Enso (Svetogorsk) |
Johannes (Sovetski) |
Kivennapa (Pervomaiskoje) |
Koivisto (Primorsk) |
Kyyrölä (Krasnoselskoje) |
Kähäri (Gontšarovo) |
Makslahti (Glebytševo) |
Raivola (Roštšino) |
Tienhaara (Seleznjovo) |
Uuras (Vysotsk) |
Uusikirkko (Poljany) |
Viipuri (Vyborg)
Leningradin alueen sijainti
Korihaiden kausi 2008–2009

Kausi 2008–2009 oli Korihaiden 28. kausi SM-sarjassa. Joukkue pelasi ottelunsa Pohitullin palloiluhallissa. Päävalmentajana toimi kolmatta kauttaan Jyri Lehtonen.
Budjetti

Korihaiden budjetti oli 330 000 euroa, joka oli sarjan viidenneksi pienin. Budjetti oli yhtä suuri kuin edelliselläkin kaudella. Koko liigan keskiarvo oli 388 000 euroa. Kauden aikana Korihait kertoi, että velkaa on muutamia tuhansia euroja, mutta ne ovat hyvin hallinnassa.
Harjoitusottelut

Ensimmäinen harjoitusottelu oli Kauhajoen Karhua vastaan. Korihait voitti ottelun niukasti 80–76 noin 500 katsojan edessä.
Kesän ensimmäinen turnaus oli Jyväskylässä pelattu kansainvälinen turnaus, johon osallistuivat Plannja Basket, KTP-Basket sekä isäntäjoukkue BC Jyväskylä. Korihait sijoittui turnauksessa toiseksi ainoastaan yhden pelin hävittyään. Bojan Sarcevic valittiin turnauksen parhaaksi pelaajaksi.
Myöhemmin kaudella Korihait osallistui Forssassa järjestettyyn Forssa Basketiin, jonka joukkue myös voitti. Mukana olivat Tallinna Kalev, Forssan Koripojat ja Salon Vilpas. Turnausvoitto oli Korihaiden seurahistorian ensimmäinen kansainvälisen turnauksen voitto.
Harjoitusottelut 2008-2009: 7-1
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| # | Päivä | Koti | Tulos | Vieras | Yleisöä | Yhteensä | Raportti |
| 1 | 5. syyskuuta | Korihait | 80-76 | Kauhajoen Karhu | - | 1-0 | [vanhentunut linkki] |
| 2 | 13. syyskuuta | Korihait | 85-92 | Plannja Basket | - | 1-1 | [vanhentunut linkki] |
| 3 | 13. syyskuuta | BC Jyväskylä | 68-83 | Korihait | - | 2-1 | [vanhentunut linkki] |
| 4 | 14. syyskuuta | Korihait | 98-70 | KTP-Basket | - | 3-1 | [vanhentunut linkki] |
| 5 | 20. syyskuuta | Tallinna Kalev | 76-100 | Korihait | - | 4-1 |  (Arkistoitu – Internet Archive) |
| 6 | 20. syyskuuta | Korihait | 88-78 | Forssan Koripojat | - | 5-1 |  |
| 7 | 21. syyskuuta | Korihait | 85-75 | Salon Vilpas | - | 6-1 |  |
| 8 | 26. syyskuuta | Kaarinan Ura | 64-97 | Korihait | - | 7-1 | [vanhentunut linkki] |